Slovenská Wikipédia

Slovenská Wikipédia je slovenská jazyková verzia Wikipédie – internetovej encyklopédie so slobodným obsahom, na ktorej tvorbe ako autori a redaktori spolupracujú dobrovoľní prispievatelia.

Spolu s ostatnými jazykovými verziami je prevádzkovaná na wiki redakčnom systéme MediaWiki nadáciou Wikimedia Foundation, založenou podľa legislatívy amerického federálneho štátu Florida a súčasným sídlom v San Franciscu v Kalifornii.

 Vznik 
Založená bola v auguste 2003, s odstupom približne 2,5 roka po prvej, anglickojazyčnej mutácii, spustenej 15. januára 2001.Wikipedia. In:  Prvý encyklopedický článok (Esperanto) vznikol 19. decembra 2003 a aktívnejšie upravovanou sa stala v priebehu roka 2004, na konci ktorého už obsahovala približne 3,5 tisíc článkov.

Podľa spomienok českého vydavateľa, cestovateľa a esperantistu Petra Chrdleho stáli esperantisti priamo za zrodom českojazyčnej aj slovenskojazyčnej mutácie Wikipédie. V prípade slovenskojazyčnej konkrétne slovenský informatik, pedagóg a esperantista Viliam Búr, inšpirovaný zakladateľom esperantskej Wikipédie, americkým informatikom Chuckom Smithom. Chuck Smith sa v novembri 2002 zúčastnil na konferencii Aplikoj de Esperanto en Scienco kaj Tekniko (aplikácie esperanta vo vede a technike) v stredočeských Dobřichoviciach, kde mal prednášku o princípoch a procese vzniku anglickojazyčnej a esperantskej mutácie v roku 2001, ale aj cieľoch wikipedického hnutia a získavaní nových záujemcov o prispievanie celosvetovo. Po skončení konferencie odcestoval Chuck Smith najprv do Brna, kde pomohol ďalšiemu účastníkovi konferencie, prekladateľovi a esperantistovi Miroslavovi Malovcovi, založiť českojazyčnú mutáciu a následne aj na Slovensko, kde inšpiroval Viliama Búra, rovnako účastníka konferencie k založeniu slovenskojazyčnej.

 Počet článkov 
Prvých tisíc encyklopedických hesiel (článkov) slovenská Wikipédia dosiahla v septembri 2004, 15 tisíc článkov v septembri 2005, 50 tisíc článkov v auguste 2006. V januári 2007 mala vyše 60 tisíc článkov. Hranicu 100 tisíc článkov dosiahla 27. augusta 2008, pričom bola 23. jazykovou verziou Wikipédie, ktorá túto métu prekonala. Ku koncu januára 2012 mala 132 tisíc článkov a 2 755 redaktorov s aspoň 10 príspevkami. 5. februára 2015 dosiahla ako 35. jazyková verzia hranicu 200 tisíc článkov. 19. augusta 2024 prekonala ako 44. jazyková verzia hranicu 250 tisíc článkov.

Momentálne () má slovenská Wikipédia  článkov, čo predstavuje 46. priečku v rebríčku približne 340 jazykových verzií Wikipédie podľa počtu článkov. Zároveň ide o 9. najväčšiu verziu z dvadsiatich písaných v slovanskom jazyku (po ruskej, poľskej, ukrajinskej, srbskej, českej, srbochorvátskej, bulharskej a bieloruskej) a najväčšiu všeobecnú encyklopédiu v slovenčine.

 Vývoj počtu článkov slovenskej Wikipédie  Údaje sú v tisícoch článkov k 31. decembru každého roku. Zdroj: 

 Ročné prírastky článkov slovenskej Wikipédie  Legenda: █ celkový ročný prírastok █ manuálne (neroboticky) založené články. Údaje sú v tisícoch. Zdroj: 

 Hromadné importy 
Občasné skokové nárasty počtu článkov o stovky až tisíce súvisia predovšetkým s automatizovaným vytváraním článkov pomocou internetových robotov. Takto boli naimportované napríklad nasledovné rozsiahlejšie sady článkov:

 Importovaná sada  Obdobie  Počet článkov  Zoznam Články rokov  máj – jún 2005  2 000   Články o planétkach a objektoch hlbokého vesmíru  marec – máj 2006  11 500   Heslá encyklopédie FILIT  august 2006  8 500   Biografické články systému OSUD  január 2007  2 400   Heslá z publikácie ĎURČO, Peter (ed.). Frazeologická terminológia  február 2007   360   Články o českých obciach  august – september 2007  6 000   Články o maďarských obciach  apríl – máj 2008  3 100   Články o rakúskych obciach  máj 2008  2 300   Články o poľských obciach a regiónoch  máj – júl 2008  1 300   Články o poľských obciach a regiónoch  marec – máj 2011  1 900   Články o francúzskych obciach a regiónoch  marec – apríl 2012  35 000   Zoznamy kultúrnych pamiatok SR  august – september 2012  1 800   Články o francúzskych kantónoch  február 2015  2 200   Články o chránených územiach SR  máj 2016   660   Zoznamy objektov hlbokého vesmíru  september – október 2017  3 900  

Spolu bolo na slovenskej Wikipédii strojovo založených viac než 80-tisíc článkov premenlivej kvality a rozsahu spracovania, čo predstavuje približne  % z celkového počtu jej článkov. Časť z nich bola neskôr významnejšie manuálne rozšírená, časť však dodnes zostáva v podobe minimálnych výhonkov.

 Strojovo asistované preklady 
náhľad|Vývoj počtov preložených článkov v rámci projektu Česko-slovenská Wikipédia.

S rozvojom strojového prekladu rastie aj počet článkov, vytvorených prekladom z iného jazyka s využitím tejto techniky. Hoci výstup strojových prekladačov zvyčajne nie je vhodný na priame zverejnenie, dá sa využiť ako základ pre ďalšie manuálne významové, gramatické a štylistické úpravy prekladu.

V rámci wikiprojektu Česko-slovenská Wikipédia, ktorého účelový prekladací nástroj využíva jazykovú blízkosť češtiny a slovenčiny a špecifický spôsob, akým prekladacia služba Google Translate pristupuje k prekladu tohoto páru jazykov, vzniklo na slovenskej Wikipédii od roku 2013 prekladom z češtiny  článkov a obdobne na českej Wikipédii rádovo tisíce článkov prekladom zo slovenčiny.

Od roku 2015 je na slovenskej Wikipédii k dispozícii aj oficiálny prekladací nástroj Content Translation, umožňujúci strojovo asistovaný preklad článkov z viacerých jazykov so zachovaním wiki formátovania. Ku koncu roku 2025 bolo na slovenskej Wikipédii zverejnených približne 3 200 prekladov s využitím tohto nástroja.

 Redaktorská základňa 
náhľad|Niekoľko redaktorov slovenskej Wikipédie spolu s ďalšími účastníkmi editačného maratónu Slovenská ľudová kultúra v júni 2018.
Redaktorská základňa slovenskej Wikipédie je pomerne malá (absolútne aj relatívne na počet hovoriacich, pozri porovnanie nižšie), stabilná, od roku 2010 s mierne klesajúcim trendom. V roku 2025 na jej tvorbe spolupracovalo približne 122 aktívnych (5 a viac úprav mesačne) a 14 veľmi aktívnych (100 a viac úprav mesačne) redaktorov.Nejde pritom nutne každý mesiac o tie isté osoby, údaj vypovedá len toľko, že v danom roku každý mesiac aktívne editoval v priemere taký počet (nejakých) redaktorov, spĺňajúcich dané kritérium.

 Vývoj počtu aktívnych a veľmi aktívnych redaktorov slovenskej Wikipédie  <small>Legenda: █ počet aktívnych redaktorov (5+ úprav mesačne) █ počet veľmi aktívnych redaktorov (100+ úprav mesačne).Údaje predstavujú zaokrúhlený aritmetický priemer za 12 mesiacov daného kalendárneho roku. Zdroj: 

 Porovnanie s vybranými inojazyčnými Wikipédiami 
Porovnanie rozsahu a redaktorskej základne slovenskej Wikipédie s vybranými inojazyčnými (údaje sú ku koncu roku 2025):
 #  Wikipédia  Početčlánkov  Počethovoriacichjazykom  Článkovna 1 000hovoriacich  Aktívnych redaktorov(5+ úprav mesačne)  Veľmi aktívnych redaktorov(100+ úprav mesačne) celkovo  na 1 mil.hovor.  celkovo  na 1 mil.hovor. 56.  Slovinská  196 000  2 200 000  89,1  87  39,5  19  8,6 47.  Estónska  257 000  1 200 000  214,2  165  137,5  27  22,5 46.  Slovenská  257 000  7 200 000  35,7  122  16,9  14  1,9 30.  Maďarská  564 000  12 600 000  44,8  415  32,9  89  7,1 28.  Česká  583 000  13 400 000  43,5  600  44,8  100  7,5 10.  Poľská  1 680 000  40 300 000  41,7  1 181  29,3  225  5,6 3.  Nemecká  3 083 000  132 100 000  23,3  4 921  37,3  860  6,5 1.  Anglická  7 115 000  1 121 800 000  6,3  30 969  27,6  4 189  3,7
Zdroje: 

Z porovnania vidno, že vzhľadom na počet hovoriacich má slovenská Wikipédia počet článkov porovnateľný s jazykovými mutáciami okolitých štátov (česká, maďarská, poľská) a to napriek jej výrazne skromnejšej redaktorskej základni (počet aktívnych aj veľmi aktívnych redaktorov na milión hovoriacich má nižší než všetky ostatné Wikipédie z porovnania a až niekoľkonásobne nižší voči uvedeným okolitým).

 Návštevnosť 
Priemerná návštevnosť v roku 2025 bola 14,8 milióna zobrazení mesačne (488 tisíc denne, 20 tisíc za hodinu), zrealizovaných z približne 5,0 milióna jedinečných zariadení mesačne.

V kontexte slovenských webov, zapojených v AIMmonitore, by sa tak slovenská Wikipédia radila orientačne niekam medzi prvých 2025 webov podľa mesačného počtu zobrazení.Takéto porovnanie je však len orientačné, použitá metrika a technické detaily merania sa môžu líšiť. Alexa radila Wikipédiu (celkovo, bez ohľadu na jazykovú verziu) na 9. priečku medzi webmi, navštevovanými zo Slovenska (marec 2021).

 Vývoj priemerného počtu mesačných zobrazení stránok slovenskej Wikipédie  Legenda: █ celková návštevnosť v miliónoch videní mesačne █ návštevnosť z mobilných zariadení.Návštevy priznaných internetových robotov sú zo štatistiky vyňaté. Zdroje: Údaje do roku 2015 majú heuristický charakter – pochádzajú zo staršej štatistiky bez evidencie podielu mobilných zariadení a predovšetkým bez filtrovania návštev internetových robotov. Aby boli údaje vzájomne porovnateľné, sú hodnoty za roky 20082015 upravené faktorom 0,539; získaným ako [počet videní podľa novšej evidencie, bez návštev robotov] / [počet videní podľa staršej evidencie] za mesiace 2015-072016-07, po ktoré boli obe štatistiky zbierané súbežne. Priemerný pomer za týchto 13 mesiacov (53,9 %) je extrapolovaný na celé obdobie 20082015. Predpokladá teda, že aktivity robotov tvorili v období 20082015 približne polovicu všetkých evidovaných návštev stránok.

 Vývoj počtu mesačných zobrazení stránok slovenskej Wikipédie v rokoch 2024 a 2025  Legenda: █ celková návštevnosť v miliónoch videní █ návštevnosť z mobilných zariadení. Návštevy priznaných internetových robotov sú zo štatistiky vyňaté. Zdroj: 

 Využitie 
Obsah slovenskej Wikipédie je využívaný na budovanie korpusu wiki (súčasť databáz Slovenského národného korpusu) a chybového korpusu CHIBY v rámci Jazykovedného ústavu Ľudovíta Štúra SAV.

 Poznámky 

 Referencie 

 Pozri aj 
 Wikipédia:Napísali o Wikipédii
 Wikipédia:Zoznam najlepších článkov
 Wikipédia:Zoznam dobrých článkov
 Wikipédia:Portál komunity
 Wikimedia Slovensko

 Iné projekty 

 Externé odkazy 
 Slovenská Wikipédia
 Štatistiky slovenskej Wikipédie (staršia verzia, mesačná návštevnosť, najnavštevovanejšie články)


Kategória:Wikipédia podľa jazyka
Kategória:Slovenské encyklopédie
Kategória:Slovenčina
Kategória:Internet na Slovensku
Kategória:Webové stránky
Kategória:Vzniklo v 2003